BSC-LT/ACAData huggingface dataset:
[ca] Les factoritzacions de la FFT (Fast Fourier Transform) que presenten un patró d'interconnexió regular entre factors o etapes son conegudes com algorismes paral·lels, o algorismes de Pease, ja que foren originalment proposats per Pease. En aquesta contribució s'han desenvolupat noves factoritzacions amb blocs que presenten el patró d'interconnexió regular de Pease. S'ha mostrat com aquests blocs poden ser obtinguts a una escala prèviament seleccionada. Les noves factoritzacions per ambdues FFT i IFFT (Inverse FFT) tenen dues classes de factors: uns pocs factors del tipus Cooley-Tukey i els nous factors que proporcionen la mateix patró d'interconnexió de Pease en blocs. Per a una factorització donada, els blocs comparteixen dimensions, el patró d'interconnexió etapa a etapa i a més cada un d'ells pot ser calculat independentment dels altres.

[en] FFT (Fast Fourier Transform) factorizations presenting a regular interconnection pattern between factors or stages are known as parallel algorithms, or Pease algorithms since were first proposed by Pease. In this paper, new FFT/IFFT (Inverse FFT) factorizations with blocks that exhibit regular Pease interconnection pattern are derived. It is shown these blocks can be obtained at a previously selected scale. The new factorizations for both the FFT and IFFT have two kinds of factors: a few Cooley-Tukey type factors and new factors providing the same Pease interconnection pattern property in blocks. For a given factorization, these blocks share dimensions, the interconnection pattern stage-to-stage, and all of them can be calculated independently from one another.
[ca] En el present treball de recerca s'analitza l'estructura d'aprenentatge que els mestres utilitzen en diverses classes d'educació física en l'educació obligatòria. El treball s'organitza en dues parts, una primera part on s'explica què s'entén per educació física i estructura d'aprenentatge i on es relacionen els objectius generals de l'àrea amb els tipus d'estructura d'aprenentatge, individualista, competitiva o cooperativa, més adient per tal d'aconseguir-los. I una segona part on es dissenyen els instruments per a l'anàlisi de l'estructura i l'aprenentatge i s'utilitzen per l'observació de les classes de cinc mestres de cinc escoles diferents de la comarca d'Osona. En les conclusions del treball s'analitza la idoneïtat dels instruments analitzats i es constata la gran utilització de l'estructura d'aprenentatge competitiva en les classes observades.

[en] The present research project presents an analysis of the different learning structures that Phsysical Education teachers use in their sessions in compulsory education. The project has been organised in to different parts. In the first part there is an explanation on what is understood by PE and its learning structure, the relationship between the general objectives of the area and the diffrent types of the most convenient learning structures: individual, competitive or cooperative, to be achieved. In the second part the instruments for the analysis of the learning structure are designed and used for the observation of the sessions of five teachers in five different schools in Osona. In the conclusion, the suitability of the instruments used is analysed and the great use of the competitive learning structure in the observed sessions confirmed.
[ca] Aquesta tesi doctoral investiga el fenomen de la compra d'aliments en línia, conegut com a e-grocery, centrant-se en el seu impacte en el comportament del consumidor. L'objectiu d'aquesta investigació és examinar els factors que influeixen en l'adopció de serveis d'e-grocery per part dels consumidors i les implicacions generals per al sector. S'ha fet una revisió de la literatura existent sobre el comerç d'aliments en línia i s'ha realitzat la investigació empírica mitjançant enquestes a consumidors d'aliments en línia a Catalunya. Els resultats obtinguts destaquen l'impacte de la pandèmia de COVID-19 al comerç electrònic d'aliments, així com els factors clau que influeixen en la intenció de compra en línia, com ara l'estalvi de temps, la comoditat, la qualitat del producte, el preu o la confiança del client.

[en] This doctoral thesis investigates the phenomenon of buying food online, known as e-grocery, focusing on its impact on consumer behavior. The purpose of this research is to examine the factors influencing consumer adoption of e-grocery services and the overall implications for the industry. A review of the existing literature on online food commerce has been carried out and empirical research has been carried out through surveys of online food consumers in Catalonia. The results obtained highlight the impact of the COVID-19 pandemic on food e-commerce, as well as the key factors that influence online purchase intention, such as time saving, convenience, quality of product, price or customer trust.
[ca] Tècnica lingüística utilitzada per artistes i activistes que se serveixen d'artificis d'aparença per infiltrar-se en contextos determinats a fi d'operar en ells sense revelar la seva identitat ni el seu objectiu ulterior, els quals es desvetllen al final del procés, exposant mitjançant el curtcircuit generat per l'engany la condició dels mecanismes socials habituals en la construcció de sentit. La present tesi doctoral examina el naixement, evolució i actualitat de la falsedat com a possibilitat de discurs públic a través de les pràctiques d'impostura i engany, de veroficció, habitualment anomenades fakes. Planteja una exploració tant de l'economia del llenguatge de l'artifici com de la seva mecànica en el territori de l'estètica, de l'art i de la comunicació, a fi d'establir criteris d'interpretació sobre el comportament polític de la ficció en el marc d'un llenguatge públic dominat per noves competències de sentit (posveritat).

[en] Verifiction: Linguistic technique used by artists and activists who use artificial devices to infiltrate in certain contexts in order to operate in them without revealing their identity or their ulterior objective, which are revealed at the end of the process, exposing by the short circuit generated by the deception the condition of the social mechanisms in the construction of sense. The present doctoral thesis examines the origin, evolution and actuality of falsehood as a possibility of public discourse through the practices of deception and imposture, of verifiction, usually called fakes. It proposes an exploration of both the economy of the language of artifice and its mechanics in the territory of aesthetics, art and communication, in order to establish criteria for interpretation on the political behavior of fiction within the framework of a public language dominated by new competences in the construction of meanings (post-truth).
[ca] En el marc de l'actual debat entorn del patrimoni etnològic i cultural, l'article busca fer una reflexió sobre les característiques que defineixen el patrimoni educatiu a fi d'avançar en la seva comprensió, i poder, des de la pedagogia, fer propostes de gestió patrimonial. La pregunta a què denominem patrimoni educatiu, a quins elements històrics o actuals adjudiquem valor i considerem que cal fer-ne difusió i transmissió a les generacions posteriors, obre així una interpretació sobre la memòria pedagògica que, responent a preguntes i preocupacions polítiques i de sensibilitat cultural, és base en la construcció d'una identitat pedagògica potenciada per les institucions patrimonials, com ara bé museus pedagògics o centres culturals per a la memòria educativa. Unes institucions que, al seu torn, són subjectes d'una proposta d'anàlisi.

[en] In the framework of the current debate on ethnological and cultural heritage, the article provides food for thought on the characteristics that define educational to further our understanding of it and be able, from the basis of pedagogy, to make heritage or asset management proposals. The question as to what we call educational heritage, what historic or current elements we attach value to and which have to be disseminated and transmitted to subsequent generations, thus opens up an interpretation on pedagogical memory which, responding to political and cultural sensitivity questions, is based on the construction of a pedagogical identity promoted by the heritage institutions, such as pedagogical museums or cultural centres for educational memory. Institutions which in turn are the subject of an analysis proposal.
[ca] Dins el marc d'un projecte més ampli que vol abastar l'anàlisi de les traduccions d'obres literàries escrites per dones, l'objectiu d'aquest article és establir l'estat de la qüestió de les traduccions al català de l'obra de Marguerite Yourcenar i oferir una primera aproximació a la recepció crítica que aquestes traduccions han tingut a la premsa catalana. Per això hem ordenat l'estudi en tres apartats: a) cronologia de les traduccions de Yourcenar al català; b) referències bibliogràfiques de les obres de Marguerite Yourcenar traduïdes al català i/o al castellà; c) recepció de les traduccions catalanes de Yourcenar a la premsa de Catalunya.

[en] As part of a larger project that is directed to the analysis of translations of literary works written by women, the aim of this paper is to establish the state of the art of translation into Catalan of Marguerite Yourcenar's work and to provide a first approximation to the criticism of the translations in the Catalan press. So we ordered the study in three parts: a) the timing of Yourcenar's Catalan translations b) references to the works of Marguerite Yourcenar translated into Catalan and / or Spanish c) reception of Yourcenar's Catalan translations of the Catalan press.
[ca] Introducció: La sèpsia neonatal tardana pot provocar complicacions greus si no es diagnostica precoçment. Els símptomes són inespecífics. Això comporta pitjor pronòstic. Objectiu: Avaluar l'estat de salut funcional dels nens amb sèpsia neonatal tardana, descriure els factors de risc, les manifestacions clíniques, i identificar la relació amb pitjor pronòstic. Mètodes: Estudi retrospectiu, descriptiu i observacional. S'inclogueren pacients entre 72 hores i 3 mesos de vida, diagnosticats amb sèpsia neonatal tardana i ingressats a la UCIP entre 2018 i 2022. Variables: epidemiològiques, clíniques i d'estat de salut funcional prèvies a l'ingrés, a l'alta, als 6 i 12 mesos i la seva evolució. Per comparar els canvis en l'estat funcional i la seva relació amb els factors de risc, es va realitzar un anàlisi bivariat de totes les variables. Resultats: Es van incloure 18 pacients. Es van observar associacions entre la infecció materna per EGB i l'ús d'antibiòtics amb resultats adversos en les escales PCPC/POPC, així com en aquells que requerien VMI. Els punts PRISM III van mostrar correlació amb pitjors seqüeles. L'estada hospitalària mitjana va ser major en aquells pacients amb una puntuació major a l'escala FSS. Conclusió: la infecció per EGB materna i l'ús d'antibiòtics durant el part tenien correlacions significatives amb resultats adversos, així com la puntuació de PRISM III. Els pacients que van requerir VMI i estades hospitalàries prolongades van presentar pitjors resultats

[en] Background: Late-onset neonatal sepsis can lead to serious complications if not diagnosed promptly. The symptoms are nonspecific, which results in a poorer prognosis. Objectives: To assess the functional health status of children with late-onset neonatal sepsis, describe the risk factors, and clinical manifestations, and identify their relationship with a poorer prognosis. Methods: Retrospective, descriptive, and observational study. Patients aged between 72 hours and 3 months, diagnosed with late-onset neonatal sepsis and admitted to the PICU between 2018 and 2022, were included. Variables: epidemiological, clinical, and functional health status prior to admission, at discharge, at 6 and 12 months, and their evolution. A bivariate analysis of all variables was conducted to compare changes in functional status and their relationship with risk factors. Results: Eighteen patients were included. Associations were observed between maternal GBS infection and the use of antibiotics with adverse outcomes on the PCPC/POPC scales, as well as in those requiring IMV. PRISM III scores showed a correlation with worse sequelae. The average hospital stay was longer in those patients with a higher score on the FSS scale. Conclusion: Maternal GBS infection and the use of antibiotics during labor had significant correlations with adverse outcomes, as did the PRISM III score. Patients who required IMV and prolonged hospital stays had worse outcomes
[ca] Carme Serrallonga (Barcelona, 1909-1997) començà a traduir als anys seixanta, en moments de represa de consciència ideològica i literària. Bona coneixedora de diversos idiomes, especialment l'alemany, l'anglès, el francès i l'italià, girà al català unes vint obres del teatre universal dels grans autors. Serrallonga explicava que havia començat a aprendre alemany per poder conèixer a fons l'obra de Brecht, del qual el 1966 traduí La bona persona de Sezuan, a proposta de Ricard Salvat, i cinc obres més. De l'alemany també portà al català autors com Georg Büchner, Heinrich Böll, Friedrich Dürrenmatt, Peter Handke, György Lukács, Goethe, Mozart o Alfred Döblin. A més de l'alta literatura alemanya, Serrallonga féu petites incursions en la literatura anglesa i nord-americana, la italiana i, fins i tot, la sud-africana. El 1983 l'editorial La Galera li encarregà la traducció d'En Jim Botó i en Lluc el maquinista de Michael Ende. En sis anys traduí més de trenta títols de literatura infantil. Ja jubilada, a vuitanta-quatre anys, es posà a estudiar rus pel plaer de poder llegir Anna Akhmàtova i Txèkhov en la seva llengua originària. Abans de morir, treballava en la traducció d'un llibre de poemes de l'autora russa.

[en] Carme Serrallonga (Barcelona, 1909-1997) began translating in the 1960s during the upsurge in ideological and literary awareness. Well versed in several languages, particularly German, English, French and Italian, she rendered some twenty renowned plays by major writers into Catalan. Serrallonga told how she began studying German in order to comprehend fully the work of Brecht, translating in 1966 La bona persona de Sezuan for Ricard Salvat, as well as five other works. Other German-language writers she penned into Catalan are Georg Büchner, Heinrich Böll, Friedrich Dürrenmatt, Peter Handke, György Lukács, Goethe, Mozart and Alfred Döblin. In addition to noteworthy German literature, Serrallonga undertook smaller projects in the literatures of England and America, Italy, and South Africa as well. In 1983 La Galera publishers commissioned her to translate En Jim Botó i en Lluc el maquinista by Michael Ende. In six years she translated more than thirty children's literature titles. Once retired, at the age of eighty-four, she began studying Russian for the pleasure of reading Anna Akhmatova and Chekhov in the original. Before her death, she worked on translating a book of poems by Akhmatova.
[ca] Antecedents: Els gliomes difusos són els tumors primaris més comuns al sistema nerviós central, amb una baixa taxa de supervivència. La biòpsia tumoral és el mètode actual per demostrar-los, però presenta riscos i no sempre representa totes les característiques moleculars del tumor. Es proposa la biòpsia líquida com una alternativa menys invasiva i més precisa, i permet una imatge longitudinal del tumor durant la seva evolució. Tot i que la biòpsia tumoral continua sent l'estàndard, els estudis comparen els resultats de la biòpsia líquida amb la biòpsia tumoral. L'objectiu d'aquesta revisió és descriure els coneixements actuals sobre la biòpsia líquida, els avantatges i les limitacions. Mètodes: Es va realitzar una cerca a les bases Pubmed, Web of science i Scopus de les quals es van extreure 144 articles, garbellats per dos revisors i analitzats per Quadas-2, eina per avaluar la qualitat dels estudis i per a la classificació de nivells de Evidència d'Oxford. Resultats: En la majoria dels estudis es va trobar una concordança major al 60% de ctDNA entre LCR i la biòpsia tumoral, cosa que proporciona una nova expectativa i avenç en el diagnòstic molecular dels gliomes difusos. Conclusió: Aquesta tècnica és prometedora en pacients amb tumors de difícil accés per a biòpsia. Proporciona informació molecular longitudinal, aborda l'heterogeneïtat intratumoral i ajuda a diferenciar recidives de pseudoprogressió. No obstant això, calen més estudis i estandardització per al seu ús generalitzat.

[en] Background: Diffuse gliomas are the most common primary tumors in the central nervous system, with a low survival rate. Tumor biopsy is the current method to demonstrate them, but it carries risks and does not always represent all the molecular characteristics of the tumor. Liquid biopsy is proposed as a less invasive and more precise alternative, allowing a longitudinal image of the tumor during its evolution. Although tumor biopsy remains the standard, studies compare the results of liquid biopsy with tumor biopsy. The objective of this review is to describe the current knowledge about liquid biopsy, its advantages, and limitations. Methods: A search was carried out in the Pubmed, Web of Science and Scopus databases, from which 144 articles were extracted, screened by two reviewers, and analyzed by Quadas- 2, a tool to assess the quality of the studies and by the classification of levels of Oxford evidence. Results: In most of the studies, a concordance greater than 60% of ctDNA was found between the CSF and the tumor biopsy, which provides a new expectation and advance in the molecular diagnosis of diffuse gliomas. Conclusion: This technique is promising in patients with tumors difficult to access for biopsy. It provides longitudinal molecular information, addresses intratumoral heterogeneity, and helps differentiate recurrence from pseudoprogression. However, further studies and standardization are required for its widespread use.
[ca] Un fet clau pel coneixement de la població immigrant i el disseny de polítiques d'acollida és la seva distribució territorial. Els indicadors de segregació residencial són una eina molt útil. En aquest article es proposen mesures contrastades internacionalment i s'apliquen al cas osonenc considerant Osona com a conjunt i també estudiant per separat el casos de Vic i Manlleu. Tot i ser una comarca amb un percentatge rellevant de població immigrant no es donen situacions segregatives que sí es troben en l'àmbit metropolità.

[en] A key factor in understanding the immigrant population and the design of reception policies is its territorial distribution. The indicators of residential segregation are very useful tools. The article proposes internationally-recognised measures applied to Osona, considered as a whole and also studying separately the cases of Vic and Manlleu. Even though it is a county with a significant percentage of immigrant population there are no segregational situations like those that can be found in the greater metropolitan sphere.
[ca] Resum La present investigació proposa profunditzar en la relació alumne-professor pel que fa al respecte a l'autoritat docent en l'àmbit de l'educació secundària (ESO). A través de la literatura al voltant d'aquest tema, la recollida de dades d'investigacions d'altres autors i la recollida de dades fruit de la recerca duta a terme en aquest treball es planteja l'objectiu d'identificar les característiques i actituds dels professors que els mateixos docents i els alumnes consideren rellevants perquè es respecti l'autoritat del professor en l'exercici de la docència. Paraules clau: Autoritat, alumne, professor, educació secundària, ESO, adolescència

[en] This research proposes to delve deeper into the student-teacher relationship with regard to teaching authority in the field of secondary education (ESO). Through the literature on this topic, the collection of data from research by other authors and the collection of data resulting from the research carried out in this work, the objective of identifying the characteristics and attitudes of the teachers who Teachers and students themselves consider it relevant for the teacher's authority to be respected in the exercise of teaching. Keywords: Authority, student, teacher, secondary education, ESO, adolescence
[ca] Edicions Mentora fou una breu aventura editorial en català a la Barcelona dels anys 1920. Tot i la seva curta existència, Mentora és un agraït objecte d'estudi per als historiadors de la traducció, atès que introduí, sovint amb la col·laboració d'escriptors notables de l'època com Josep Carner o Carles Soldevila, un tipus de novel·la estrangera adreçada a un ampli ventall de públic. Aquesta nova literatura popular, generalment de procedència francesa o anglosaxona, que es podria ja anomenar "de consum", es nodria de llibres d'aventures per a joves i de novel·les sentimentals per a un públic femení.

[en] Editorial Mentora was a publishing adventure into Catalan in the Barcelona of the 1920s. Despite its short life, Mentora is now a productive subject of study for researchers of translation history researchers: it published a new genre of foreign novel for a wider public, with known Catalan writers as translators (e.g. Josep Carner, Carles Soldevila). This new and popular literature, generally of French, British or American origin, which could already be qualified as "of consumption ", was based on love stories for women readers and adventure books for young people.
[ca] El propòsit d'aquest article és analitzar les dues traduccions catalanes del llibret de Benjamin Franklin The Way to Wealth (1758). Aquest text, que ha deixat una empremta important en l'imaginari de la societat nord-americana, conté més de cent aforismes que insten al treball honrat, a l'estalvi i a la frugalitat com a vies segures per accedir a la fortuna econòmica. La primera versió catalana ens arriba un segle més tard, quan Gaietà Vidal i de Valenciano en fa el 1868 un anostrament més semblant a una recreació que a una traducció. Rafael Patxot i Jubert va publicar el mateix text el 1909 a la Biblioteca de l'Avenç, amb una versió més propera a l'original.

[en] The aim of this article is to examine the two Catalan translations of Benjamin Franklin's essay The Way to Wealth (1758). This text has left a major imprint on America's psyche and contains more than one hundred aphorisms encouraging honest work, saving and frugality as a guaranteed way to achieve economic wealth. The first Catalan translation appeared a century later, in 1868, when Gaietà Vidal i de Valenciano produced a domesticating translation that was more a re-creation than a translation. Rafael Patxot i Jubert later published his version in 1909 for Biblioteca de l'Avenç, which followed Franklin's original more closely.
[ca] La nostra investigació pretén posar de manifest les característiques diferencials de les empreses més dinàmiques de la Catalunya Central identificant-ne els factors d'èxit (mitjançant un qüestionari respost per les empreses de la mostra) per determinar l'estratègia que segueixen aquestes empreses tractores de l'economia de les comarques del Bages, el Berguedà, la Cerdanya, la Garrotxa, Osona, el Ripollès i el Solsonès. També s'han analitzat els indicadors financers, que permeten diagnosticar la seva salut econòmica i financera. El treball pretén donar pautes del comportament empresarial de les empreses gasela de la Catalunya Central per facilitar el desenvolupament i la promoció empresarial de la zona objecte d'estudi.

[en] Our research aims to highlight the distinctive features of the most dynamic companies in Central Catalonia through identifying the success factors (using a questionnaire answered by the companies in the sample) to determine the strategy applied by these driving firms of the economy of the subprovinces of Bages, Berguedà, Cerdanya, Garrotxa, Osona, Ripollès and Solsona. We have also analyzed the financial indicators, which allows for the diagnosis of the economic and financial health of these firms. The work aims to provide guidelines for corporate behavior of the gazelle firms of Central Catalonia to facilitate business development and promotion of the area under study.